**รายงานผลการดำเนินงานตัวชี้วัดกระทรวงสาธารณสุข**

**ประจำปีงบประมาณ พ.ศ. 2564 รอบ 6 เดือน**

**ตัวชี้วัด 63 : ร้อยละของส่วนราชการและหน่วยงานสังกัดกระทรวงสาธารณสุขผ่านเกณฑ์การประเมิน**

**การตรวจสอบภายใน การควบคุมภายในและการบริหารความเสี่ยง**

**1. วัตถุประสงค์การตรวจสอบ :**

1.1 เพื่อให้ส่วนราชการสังกัดกระทรวงสาธารณสุขมีการปฏิบัติงานที่เป็นไปตามหลักเกณฑ์กระทรวงการคลังว่าด้วย มาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561 ผลการปฏิบัติงานสามารถสร้างความพึงพอใจให้กับหน่วยรับตรวจ และสร้างมูลค่าเพิ่มด้วยการส่งเสริมให้ส่วนราชการและหน่วยงานสังกัดกระทรวงสาธารณสุข มีการดำเนินงานที่มีประสิทธิภาพ ประสิทธิผล บรรลุวัตถุประสงค์ และเป้าหมายที่กำหนด

1.2 เพื่อให้ส่วนราชการและหน่วยงานสังกัดกระทรวงสาธารณสุขมีระบบการควบคุมภายในและการบริหารความเสี่ยงที่เพียงพอเหมาะสมเป็นไปตามหลักเกณฑ์กระทรวงการคลังว่าด้วย มาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 และที่กระทรวงสาธารณสุขกำหนด

**2. ขอบเขตการตรวจสอบ :**

2.1 ตรวจสอบและประเมินคุณภาพงานตรวจสอบภายใน ประจำปีงบประมาณ พ.ศ. 2563 ของส่วนราชการ ได้แก่ สำนักงานปลัดกระทรวงสาธารณสุข กรมการแพทย์ กรมควบคุมโรค กรมการแพทย์ แผนไทยและการแพทย์ทางเลือก กรมวิทยาศาสตร์การแพทย์ กรมสนับสนุนบริการสุขภาพ กรมสุขภาพจิต กรมอนามัย และสำนักงานคณะกรรมการอาหารและยา รวม 9 แห่ง

2.2 ตรวจสอบการจัดวางระบบการควบคุมภายใน ประจำปีงบประมาณ พ.ศ. 2563 ของส่วนราชการและหน่วยงานสังกัดกระทรวงสาธารณสุข ประกอบด้วย

1) ระดับส่วนราชการ ได้แก่ สำนักงานปลัดกระทรวงสาธารณสุข กรมการแพทย์ กรมควบคุมโรค กรมการแพทย์แผนไทยและการแพทย์ทางเลือก กรมวิทยาศาสตร์การแพทย์ กรมสนับสนุนบริการสุขภาพ กรมสุขภาพจิต กรมอนามัย และสำนักงานคณะกรรมการอาหารและยา รวม 9 แห่ง

2) ระดับหน่วยงาน ได้แก่ สำนักงานสาธารณสุขจังหวัด จำนวน 76 แห่ง โรงพยาบาลศูนย์ จำนวน 34 แห่ง โรงพยาบาลทั่วไป จำนวน 87 แห่ง และโรงพยาบาลชุมชน จำนวน 778 แห่ง รวม 975 แห่ง

**3. ผลการดำเนินงาน รอบ 6 เดือน :**

3.1 จัดทำเครื่องมือในการตรวจสอบและประเมินผลการตรวจสอบภายใน การควบคุมภายใน และการบริหารความเสี่ยง เพื่อเป็นแนวทางในการดำเนินงานของกลุ่มตรวจสอบภายในฯ็็ระดับกระทรวง รวมทั้งเป็นแนวทางการปฏิบัติงานของส่วนราชการและหน่วยงานสังกัดกระทรวงสาธารณสุข ได้แก่ แนวทาง การตรวจสอบและประเมินคุณภาพงานตรวจสอบภายใน แผนการปฏิบัติงานตรวจสอบและประเมินคุณภาพงานตรวจสอบภายใน กระดาษทำการตรวจสอบและประเมินคุณภาพงานตรวจสอบ คู่มือการตรวจสอบและประเมินผลระบบการควบคุมภายใน (Internal Control Audit) แผนการปฏิบัติงานตรวจสอบและประเมินผลระบบการควบคุมภายใน กระดาษทำการตรวจสอบและประเมินผลระบบการควบคุมภายในสำหรับ ส่วนราชการ (IA 01) สำหรับสำนักงานสาธารณสุขจังหวัด (IA 02) สำหรับโรงพยาบาล (IA 03) โดยเผยแพร่เครื่องมือดังกล่าวทางเว็บไซต์กลุ่มตรวจสอบภายในระดับกระทรวง หัวข้อ เผยแพร่ และ หัวข้อ แบบประเมิน

3.2 ตรวจสอบ...

- 2 -

3.2 ตรวจสอบและประเมินคุณภาพงานตรวจสอบภายใน กลุ่มตรวจสอบภายในของส่วนราชการ ได้แก่

1) กรมสุขภาพจิต ระหว่างวันที่ 16 - 17 ธันวาคม 2563

2) กรมการแพทย์แผนไทยและการแพทย์ทางเลือก ระหว่างวันที่ 17 - 18 กุมภาพันธ์ 2564

3) กรมอนามัย ระหว่างวันที่ 22 - 23 กุมภาพันธ์ 2564

4) สำนักงานคณะกรรมการอาหารและยา ระหว่างวันที่ 1 - 2 มีนาคม 2564

5) กรมวิทยาศาสตร์การแพทย์ ระหว่างวันที่ 11 – 12 มีนาคม 2564

ซึ่งผลการตรวจสอบ กลุ่มตรวจสอบภายในของส่วนราชการทั้ง 5 แห่ง ผ่านเกณฑ์การประเมินคุณภาพงานตรวจสอบภายในตามที่กระทรวงสาธารณสุขกำหนด

3.3 การประเมินผลระบบการควบคุมภายใน ได้แก่

1) ระดับส่วนราชการ จำนวน 3 แห่ง ผลการประเมินผ่านเกณฑ์ทั้ง 3 แห่ง

2) ระดับหน่วยงาน ประกอบด้วย สำนักงานสาธารณสุขจังหวัด โรงพยาบาลศูนย์ โรงพยาบาลทั่วไป และโรงพยาบาลชุมชน จำนวน 312 แห่ง ผลการประเมินผ่านเกณฑ์ จำนวน 287 แห่ง

3.4 สรุปผลการดำเนินงาน ตัวชี้วัด 63 ร้อยละของส่วนราชการและหน่วยงานสังกัดกระทรวงสาธารณสุขผ่านเกณฑ์การประเมินการตรวจสอบภายใน การควบคุมภายในและการบริหารความเสี่ยง **คิดเป็นร้อยละ 92.19** สรุปได้ดังนี้

|  |  |  |
| --- | --- | --- |
| **ประเภท** | **จำนวนส่วนราชการ และหน่วยงานที่ผ่าน เกณฑ์การประเมิน** | **จำนวนส่วนราชการ และหน่วยงานที่ได้รับการประเมินและจัดส่งรายงาน** |
| 1. การตรวจสอบภายใน ระดับส่วนราชการ | 5 | 5 |
| 2. การควบคุมภายในและการบริหารความเสี่ยง  2.1 ระดับส่วนราชการ  2.2 ระดับหน่วยงาน | 3  287 | 3  312 |
| **รวม** | **295** | **320** |

**4. ข้อเสนอแนะ :**

เนื่องจากการตรวจสอบภายใน การควบคุมภายใน และการบริหารจัดการความเสี่ยง ได้ถูกกำหนดขึ้นภายใต้พระราชบัญญัติวินัยการเงินการคลังของรัฐ พ.ศ. 2561 มาตรา 79 “ ให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด ” ประกอบกับกระทรวงสาธารณสุขได้มีการกำหนดยุทธศาสตร์ด้านบริหารเป็นเลิศด้วยธรรมาภิบาล (Governance Excellence) และจากการเข้าตรวจสอบ ยังมีข้อสังเกตเกี่ยวกับการปฏิบัติงานด้านต่างๆ ของส่วนราชการและหน่วยงานที่ยังไม่ครบถ้วนถูกต้อง ตามกฎหมาย ระเบียบ ข้อบังคับอยู่บ้าง ดังนั้น ส่วนราชการและหน่วยงานจึงมีความจำเป็นอย่างยิ่ง ที่จะต้องให้ความสำคัญในเรื่องของการตรวจสอบภายในและคุณภาพงานตรวจสอบภายใน การจัดวางระบบการควบคุมภายในและการบริหารความเสี่ยง โดยจัดระบบการปฏิบัติงาน การควบคุมกำกับ และดูแลตนเอง ให้มีความเพียงพอเหมาะสม เพื่อลดความเสี่ยงให้อยู่ในระดับที่ยอมรับได้